Coffee Hour

***Nirmala Eidsgård, SKS/mottak***

**Bakgrunn**

Intensjonen med Coffee hour (CH) er å skape et treffsted for internasjonale studenter der de kan møte norske studenter og andre internasjonale studenter. CH arrangeres på fredager fra 16-18 på Bokkaféen på Chateau Neuf (CN). CH har vært et samarbeid mellom UiO og SiO der SiO har hatt ansvar for praktisk gjennomføring mens UiO har støttet arrangementet økonomisk. SiO har nå forespurt UiO ved AF/SKS om UiO vil overta det administrative ansvaret fra vårsemesteret 2017. Saken ble tatt opp på møtet for internasjonaliseringsnettverket før jul, og konklusjonen var fakultetene ønsker å beholde CH, men er åpne for endringer i organiseringen.

**Fakta om Coffee Hour**

* Lavterskel arrangement som tilbys på UiO (og på flere andre universiteter)
* Det serveres gratis kaffe/te og kjeks på arrangementene, og bruker brettspill, kort og quiz.
* De fleste som deltar på CH er utvekslingsstudenter. (fleste er fra realfag, noen fra språkfag og jus ellers fra hele UiO, uten noen fast mønster)
* Ujevn deltakelse: ca. 50-150 studenter innom ukentlig den første halvdelen av semesteret (flest første fredagene i semesteret), og 20-50 resten av semesteret. Deltakelsen dabber av mot slutten og kun 15 deltok på siste CH H2015. (Noen studenter hevder at det ikke er stort behov for CH når de har blitt kjent med andre og har fått seg venner)
* Markedsføring: Internasjonale studenter får en flyer om CH med i velkomstpakken. CH også publiseres under arrangementer på Studentlivs engelsk nettsider (<http://www.uio.no/english/student-life/events/special-events/february/coffee-hour7.html>) , UIO int FB sider (<https://www.facebook.com/search/top/?q=coffee%20hour%20uio>) samt SIO CH FB sider. (<https://www.facebook.com/ICHOslo/?fref=nf>). Faddere informerer og besøker CH med gruppene sine ved semesterstart.

**Kostnader**

Kaffe, te, og kjeks koster ca. kr 400,- per gang. I tillegg er det ansatt to-tre studentverter som er til stede ca. fire timer hver gang. Lønna er kr 140,- pr. time per vert og total lønnsutgifter til studentverter er ca. 50 000 per år.

**Oppsummering, minifokusgrupper CH 21.01.16**

Deltakeren mener at CN er fint sted, at det er en bar gir en avslappende atmosfære, og det er kort vei til «utelivet» for de som vil gå ut etter CH. Deltakerne setter pris på gratis te/kaffe og kjeks, men ønsker variasjon i kjeks som serveres. Flere studenter har benyttet CH for å bli kjent med andre internasjonale studenter, mens andre kommer ditt i grupper som dannet under fadder uka.

Noen studenter mener at de ikke savner norske studenters deltakelse, mens andre mener at de ønsker at norske studenter deltar. Videre mener de at evt. flytting av arrangementet til Blindern kan føre til økt deltakelse blant norske studenter, men de er samtidig redd at dette kan gi mer akademisk atmosfære i motsetning til den avslappende nøytrale atmosfære på CN. Deltakerne er også for at CH holdes på samme faste sted og ikke flyttes fra sted til sted. Noen studenter ønsker bedre oppslutning til CH også på slutten av semesteret, og mener at markedsføring blant språkstudenter og studenter med internasjonal bakgrunn kan gi økt oppslutning.

**Spørsmål til diskusjon**

* Ønsker fakultetene å gjøre vesentlige endringer til CH sammenlignet med tilbudet slik det er i dag?
* SKS foreslår at CH gjennomføres som det er i dag på CN med studentverter ansatt av SKS med følgende forbedringer:
	+ Temabaserte CH (som det er på BI og på flere andre universiteter). Er det hensiktsmessig å involvere fagutvalg, i studentorganisasjoner nteresse- og etniskforeninger ved UiO for å finne aktuelle tema? (eks. foto, film, Amnesti, kinesisk CH, afrikansk CH)
	+ Involvere fakulteter etter tur evt. gjennom fakultetsnære tema.
	+ Forbedre markedsføringen både blant INT studenter og norsk studenter særlig på studenter på språk og områdekunnskap emner som kan ha interesse for kunnskapsutveksling i samhandling med andre.
	+ Kombinere med andre aktiviteter som quiz, Lantern Riddles, Chopsticks Game og Karaoke etc i tilegg til kort-og brettspill

**Andre forslag som har kommet opp**

* Vurdere å flytte til en annen dag i uka for å få økt deltakelse blant norske studenter.
* Prøveforsøk i å flytte arrangementet til «lukket» del av Fredrikke kafeteria eller student kafeteria på GSH for å se om det fører til økt deltakelse
* Evt. flytting av CH til student kjellere på fakulteter på rundgang kan muligens gi bedre fakultetsforankring. (Viktig å tenke på logistikk, antall personer tillatt i lokalet o.l.)
* Evt. samkjøring med andre konkurrerende aktiviteter som foregår på samme dag til samme tid. Eks. Fredagsquiz: <https://www.facebook.com/events/1014444508594053/>
* I hvilken grad er det mulig å få studentorganisasjoner til å bidra med organiseringen?
* Undersøke om Studentersamfundet /Chateau Neufs har interesser i å overta.
* Fakulteter arrangerer egne CH for sine studenter i samsvar med Nærhetsmodellen.